lv lv lv sl lv fr lt lv lv lv lv lv en lv lv lv cs lv lv lv lv sl en en en en en en lv eo lv lv zh lv lv lv en lv en lv en lv lv en lv en lv en lv lv lv en lv lv lv lv lt lv eo lv en lv lv lv lv lv lv lv lv lv lv lv
Pieņem noteikumus par pašvaldības atbalstu sakrālā mantojuma saglabāšanai Rīgā – Rīgas domes Īpašuma departaments
Pieņem noteikumus par pašvaldības atbalstu sakrālā mantojuma saglabāšanai Rīgā
Trešdien, 28. aprīlī, Rīgas domes sēdē deputāti pieņēma jaunus pašvaldības saistošos noteikumus “Par sakrālā mantojuma saglabāšanas finansēšanu Rīgā”. Tie nosaka kārtību, kādā pašvaldība piešķirs finanšu līdzekļus Rīgas pilsētas administratīvajā teritorijā esošu kulta celtņu, tajā skaitā dievnamu, klosteru, kapelu, lūgšanu namu un reliģisko rituālu priekšmetu saglabāšanai.
Noteikumi paredz, ka pašvaldība konkursa kārtībā varēs piešķirt finanšu līdzekļus, lai atbalstītu sakrālā objekta saglabāšanai iesniegtā projekta īstenošanu. Finansējums 100 % apmērā paredzēts konkursā apstiprināto būvniecības darbu līdzfinansējumam. Savukārt, 50 % līdzfinansējums paredzēts būvprojekta (tajā skaitā izpēte, eksperta slēdziena, saglabāšanas pasākumu programmas, konservācijas, restaurācijas, remontu un citu atjaunošanas darbu dokumentācijas izstrādes) izdevumiem.
Pašvaldības atbalsts sakrālā objekta saglabāšanai vienā saimnieciskajā gadā vienam atbalsta saņēmējam nevarēs pārsniegt 100 000 eiro. Savukārt līdzfinansējuma apmērs vienam būvrojektam nevarēs pārsniegt 5000 eiro.
Konkursā pieteiktos projektus izvērtēs Rīgas domes Vidi degradējošu būvju komisija, pamatojoties uz apstiprināto konkursa nolikumu. Plašāka informācija par konkursu pēc jauno noteikumu stāšanās spēkā būs publicēta tīmekļa vietnē https://atjauno.riga.lv/ .
Saistošie noteikumi ir izstrādāti, pamatojoties uz Sakrālā mantojuma saglabāšanas finansēšanas likumu. Noteikumi stāsies spēkā pēc noteikumu publicēšanas oficiālajā izdevumā “Latvijas Vēstnesis”.
Informāciju sagatavoja: Ilze Krūkle, Rīgas domes Komunikācijas pārvaldes projektu koordinatore, tālr: 67026011, e-pasts: ilze.krukle@riga.lv.
Rīgas domes Komunikācijas pārvalde
Dalīties ar šo informāciju:
RD lēmumi par piespiedu sakārtošanu
Informācija degradējošo būvju īpašniekiem
Pilsētvides attīstības un kvalitātes komisija
Par ilgtspējīgu pilsētvides attīstības plānošanu
Informācija tiek atjaunota ne retāk kā reizi mēnesī
Paziņojums par tīmekļvietnes https://grausti.riga.lv sīkdatnēm:
Šīs tīmekļvietnes pārzinis ir Rīgas domes Īpašuma departaments (kontaktinformācija: di@riga.lv).
Tīmekļvietne lieto tikai tehniskās, nepieciešamās sīkdatnes.
Papildus informācija par tīmekļvietnē veidotajām sīkdatnēm apskatāma  ŠEIT.
© Rīgas domes Īpašuma departaments. Izmantoti Nekustamā īpašuma valsts kadastra informācijas sistēmas dati, 2021.gads